Fejl på styretøjet er usikkert og farligt at køre med, og du risikerer, at det forårsager skader på andre komponenter på bilen, hvis ikke fejlen bliver udbedret. Der skal ikke meget til for at rykke på din hjulindstilling. En påkørsel af en kantsten eller hvis du kører over et hul i vejen kan være nok til, at dit styretøj bliver slået skævt eller at ophænget forskubbes. Hvis skaden først er sket, kan du risikere at ødelægge andre komponenter på bilen. Bilens fire hjul skal have et godt greb i vejen, og støddæmperne skal være i stand til at absorbere bump blødt og gnidningsløst. Derudover afhænger sikkerhed og komfort af køretøjets akselgeometri, og hvis den ikke er indstillet korrekt, slides aksel, hjullejre og hjulophæng unødvendigt hurtigt. Forkert hjulindstilling er en af de primære årsager til skæv dækslitage, og allerede ved små afvigelser reduceres dækkets levetid med op til 10%. Når hjulene kører skævt i forhold til hinanden, øger det dækkenes rullemodstand, og din dæk bliver slidt uforholdsmæssigt hurtigt. Hertil kommer, at forkert hjulsporing øger dækkets rullemodstand. Øget rullemodstand giver færre kilometer på literen, og nedslidte dæk skal udskiftes, så økonomisk er det en god investering at få foretaget en sporing med jævne mellemrum.